คือเรากินยาคุมมินิดอซในเดือนมกรา พอหมดแผงจึงหยุดกิน แล้วพอเดือนมีนาเป็นประจำเดือนปกติหอประจำเดือนหายก็ไปหาแฟน มีเพศสัมพันธ์กัน แต่เรากินยาคุมฉุกเฉินไป กลับมาเราก็มาเริ้มกินยาคุยรายเดือนต่อของแอนนา พอหมดแผงเราก็เปลี่ยนมากินของมินิดอซเหมือนเดิมเพราะรู้สึกว่าน้ำหนักขึ้นและสิวขึ้น เดือนเมษาประจำเดือนมาน้อยกว่าปกติ มาแค่3วัน พอเดือนพฤษภาคมแฟนมาอยู่ด้วย เราก็ทานยาคุมมินิดอซมาตลอด แต่ประจำเดือนไม่มา มันเป็นอาการข้างเคียงของการเปลี่ยนยาคุม หรือเรามีสิทธิ์ท้องคะ ไม่เคยลืมกินยาข้ามวันนะคะ อย่างมากก็เลยมา4-5ชั่วโมง พอนึกได้ก็กินทันทีค่ะ
สวัสดีค่ะ หากทานยาคุมกำเนิดยี่ห้อมินิดอซหมดแผงแล้ว คือครบ 28 เม็ดแล้ว ไม่มีประจำเดือนมา ก็ควรตรวจหาการตั้งครรภ์ดูเป็นอันดับแรก เพราะแม้จะทานยาคุมกำเนิดอย่างถูกต้อง ยาคุมก็ไม่สามารถป้องกันการตั้งครรภ์ได้ 100% และหากทานยาไม่ถูกต้อง คือทานยาในเวลาที่ต่างกัน 4-5 ชั่วโมงดังกล่าว ประสิทธิภาพก็ย่อมลดลงไปบ้างแต่หากตรวจไม่พบการตั้งครรภ์ การที่ประจำเดือนไม่มา อาจเกิดจากผลของยาคุมกำเนิดที่ไปทำให้เยื่อบุโพรงมดลูกฝ่อบางลง จึงไม่มีประจำเดือนออกมา โดยเฉพาะหากเป็นยาคุมกำเนิดชนิดที่มีฮอร์โมนต่ำ ซึ่งยาคุมยี่ห้อมินิดอซ ถือเป็นยาคุมกำเนิดชนิดที่มีฮอร์โมนต่ำ แต่การที่เยื่อบุโพรงมดลูกฝ่อบางลงก็ไม่ได้อันตรายอะไร ดังนั้น หากตรวจไม่พบการตั้งครรภ์ ก็สามารถเริ่มทานยาคุมกำเนิดแผงใหม่ต่อไปได้เลยค่ะ